CELEX: 32021D0087
Language: lt
Date: 1611619200000
Title: Politinio ir saugumo komiteto sprendimas (BUSP) 2021/87 2021 m. sausio 26 d. dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES operacijos vado skyrimo, kuriuo panaikinamas Sprendimas (BUSP) 2019/1613 (ATALANTA/1/2021)

2021 1 28   
               
               
                  LT
               
               
                  Europos Sąjungos oficialusis leidinys
               
               
                  L 30/4
               
            
         POLITINIO IR SAUGUMO KOMITETO SPRENDIMAS (BUSP) 2021/87
         2021 m. sausio 26 d.
         dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES operacijos vado skyrimo, kuriuo panaikinamas Sprendimas (BUSP) 2019/1613 (ATALANTA/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (1) ypač į jų 6 straipsnį,
         kadangi:
         
                     (1)
                  
                  
                     pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (ATALANTA) ES operacijos vado skyrimo;
                  
               
                     (2)
                  
                  
                     2019 m. rugsėjo 25 d. PSK priėmė Sprendimą (BUSP) 2019/1613 (2), kuriuo ATALANTA ES operacijos vadu nuo 2019 m. spalio 1 d. paskirtas generolas majoras Antonio PLANELLS PALAU;
                  
               
                     (3)
                  
                  
                     Ispanija pasiūlė, kad kontradmirolas Eugenio DÍAZ DEL RÍO pakeistų generolą majorą Antonio PLANELLS PALAU ATALANTA ES operacijos vado pareigose;
                  
               
                     (4)
                  
                  
                     2020 m. gruodžio 17 d. ES karinis komitetas pritarė tam, kad ATALANTA ES operacijos vadu nuo 2021 m. vasario 19 d. būtų paskirtas kontradmirolas Eugenio DÍAZ DEL RÍO;
                  
               
                     (5)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Kontradmirolas Eugenio DÍAZ DEL RÍO skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (ATALANTA) ES operacijos vadu nuo 2021 m. vasario 19 d.
         
         
            2 straipsnis
            Sprendimas (BUSP) 2019/1613 panaikinamas.
         
         
            3 straipsnis
            Šis sprendimas taikomas nuo 2021 m. vasario 19 d.
         
         
            Priimta Briuselyje 2021 m. sausio 26 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 301, 2008 11 12, p. 33.
         
            (2)  2019 m. rugsėjo 25 d. Politinio ir saugumo komiteto sprendimas (BUSP) 2019/1613 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES operacijos vado skyrimo (ATALANTA/3/2019) (OL L 250, 2019 9 30, p. 84).